
Velkommen som social og sundhedshjælperelev i Hjørring Kommune
Formål med Hjørring Kommunes undervisningsplan

Formålet med Hjørring Kommunes undervisningsplan er at give dig mulighed for at orientere dig i, hvorledes praktikken i Hjørring kommune er tilrettelagt, og hvilke rammer og læringsmuligheder, der tilbydes. Undervisningsplanen medvirker ligeledes til at systematisere undervisningen, skabe ensartede betingelser for studiemiljøet i de enkelte distrikter og give et overblik over social og sundhedshjælperens arbejdsfelt og de rammer, som er specifikke for ældreområdet i Hjørring Kommune. Samtidig bruges undervisningsplanen til at sikre fortsat kvalitetsudvikling af praktikken.

Undervisningsplanen for social og sundhedshjælpereleverne i praktik i hjemmeplejen i Hjørring Kommune er udarbejdet af følgende:

· Social og sundhedsassistent og ansvarlig vejleder Laila Sloth Svendsen, distrikt Nord

· Social og sundhedshjælper og daglig vejleder Miriam Ritter, distrikt Øst

· Sygeplejerske og ansvarlig vejleder Lillian Larsen, distrikt Syd

· Social og sundhedshjælper og daglig vejleder Inge Klit, distrikt Vest

· Uddannelsesansvarlig afdelingsleder Lise Højrup, distrikt Vest.

· Uddannelseskonsulent Lene Nielsen.

Foråret 2009.
1.0 Præsentation af Hjørring Kommune

1.1 Generelle oplysninger om Hjørring Kommune.

Hjørring Kommune har et indbyggertal på 67.102 pr. 1.januar 2009.

Kommunen er organiseret i 6 fagområder, hvor hjemmeplejen hører under Ældreområdet, som er en del af Sundheds-, Ældre- og Handicapområdet.  

1.2 Hjørring Kommunes værdigrundlag.

I Hjørring Kommune arbejdes der ud fra et overordnet værdigrundlag, og der er udarbejdet medarbejderpolitikker. Disse forefindes på kommunens hjemmeside www.hjoerring.dk  og i personalehåndbøger, der er til rådighed i de enkelte distrikter. 

De centrale værdier er:


Tillid – Dialog - Arbejdsglæde

Hjørring Kommune har udarbejdet en MED aftale. Denne aftale danner grundlag for at styrke den gode arbejdsplads og samarbejdet, for således at skabe et arbejdsmiljø, hvor arbejdsglæde er omdrejningspunktet, og de ansattes sundhed påvirkes i positiv retning.  

På de enkelte arbejdspladser er der valgt arbejdsmiljørepræsentanter og tillidsrepræsentanter. Der findes en oversigt over MED strukturen og sikkerhedsorganisationen på kommunens hjemmeside www.hjoerring.dk og i personalehåndbøgerne.

2.0 Præsentation af ældreområdet

2.1 Overordnet struktur inden for ældreområdet

Ældreområdet ledes af en ældrechef, og det består af 4 distrikter benævnt Nord, Øst, Syd og Vest, et samlet køkkenområde, en myndighedsafdeling og en faglig stab. Ældrechefen, myndighedsfunktionen og den faglige stab er placeret i administrationscentret i Vrå. Organisationsdiagram for det samlede ældreområde bilag 1.

2.2 Ældreområdets visioner.

Der er udarbejdet visioner for ældreområdet. Vi ønsker, at vores arbejde har en værdimæssig tilgang. 

Vores visioner skal understøtte: 

”det gode hverdagsliv”

Vi omgår brugeren med værdighed og respekt, og sikrer at brugeren får mulighed for et godt hverdagsliv: 

· i egen bolig

· i boenheden/fællesskabet

· uden for boenheden
Vi vil indleve os i brugerens forståelse af det gode hverdagsliv, og vil vise respekt for brugerens livsform og centrale værdier. Dette er gældende både i hjemmeplejen, men også på ældrecentrene, hvor der arbejdes ud fra Leve/Bo Miljø tanken.

Visionen er at ældrecentrene skal være: 
· Et godt sted at bo

· Et godt sted at gæste

· Et godt sted at arbejde

Den enkelte borger benævnes bruger, når der modtages hjælp fra ældreområdet.
Vi er bevidste om, at vi arbejder i brugerens eget hjem og at plejen udøves i et samspil mellem bruger, pårørende, andre personaler og samarbejdspartnere.

3.0 Distrikterne

3.1 Distrikternes organisering og struktur 

Det enkelte distrikt ledes af en distriktsleder, som er uddannet sygeplejerske. Distriktslederen har det overordnede sygeplejefaglige, det økonomiske og det ledelsesmæssige ansvar.

Der er ansat afdelingsledere, som er ansvarlige for den daglige ledelse på ældrecentrene, aktivitetscentrene, for hjemmeplejegrupperne og for sygeplejegrupperne  

3.2 Distrikternes faggruppesammensætning

Personalet i det enkelte distrikt er sammensat af mange fagkategorier, og indgår i et tæt samarbejde omkring brugeren. 

Det drejer sig om følgende fagkategorier: 

· sygeplejersker

· social- og sundhedsassistenter

· social- og sundhedshjælpere 

· sygehjælpere
· beskæftigelsesvejledere 

· plejehjemsassistenter

· hjemmehjælpere
· husassistenter
· administrativt personale

· tekniske serviceledere og tekniske servicemedarbejdere
· social og sundhedshjælpere- og assistentelever og sygeplejestuderende

· uuddannede afløsere

3.3 Præsentation af distrikterne 
3.3.1 Distrikt Nord
Distrikt Nord består af plejecentrene:

Lynggården i Hirtshals

Vikingbanke i Hirtshals

Mariebo i Tversted

Vellingshøjcentret i Hjørring

På Lynggården, Mariebo og Vellingshøjcentret er der skærmede afsnit for brugere med demens.

På Lynggården, Mariebo og Vellingshøjcentret er der tilknyttet aktivitetescentre

Sygeplejerskerne og hjemmehjælpsgrupperne kører ud fra henholdsvis Lynggården, Mariebo og Vellingshøjcentret.

Administrationen befinder sig på:

Lynggården 

Østergade 30

9850 Hirtshals

Tlf. 7233 5140

Det centrale rengøringskorps, der varetager rengøringen hos de brugere, som udelukkende har behov for rengøring og ledelsen af de visiterede aktivitetscentre for hele Ældreområdet er tilknyttet distrikt Nord.

3.3.2 Distrikt Øst
Distrikt øst består af plejecentrene:

Vendelbocentret i Sindal

Smedegården i Bindslev

Mosbjerg Ældrecenter i Mosbjerg

Fynsgadecentret i Hjørring.

På Vendelbocentret er der et skærmet afsnit for brugere med demens.

Der er et aktivitetscenter i Sindal.
Sygeplejerskerne og hjemmehjælpsgrupperne kører ud fra henholdsvis Vendelbogade 7 i Sindal, fra Bispecentret i Hjørring og fra Smedegården i Bindslev.

Administrationen befinder sig på: 

Vendelbogade 7 i Sindal.

9870 Sindal

Tlf. 7233 5300
3.3.3 Distrikt Syd
Distrikt Syd består af plejecentrene.

Skovgården i Hjørring

Bålhøjcentret i Tårs

De Gamles Hjem i Vrå

Lundgården i Vrå

Poulstruplund i Poulstrup

På Skovgården, Bålhøjcentret og Lundgården er der skærmede afsnit for brugere med demens.

På Bålhøjcentret og Lundgården er der tilknyttet aktivitetscentre.

Der er et antal udekørende hjemmeplejegrupper.

Sygeplejerskerne kører ud fra Skovgården i Hjørring.

Administrationen befinder sig på:

Skovgården

Aalborgvej 49

9800 Hjørring

Tlf. 9623 4700
Hjørring Kommunes interne vikarkorps er ledelsesmæssigt organiseret i distrikt Syd.
3.3.4 Distrikt Vest

Distrikt Vest består af plejecentrene:
Havgården i Løkken
Vesterlund i Hjørring

Havbakken i Tornby

Lundergårdhus i Hjørring

På Havbakken, Lundergårdhus og Havgården er der skærmede afsnit for brugere med demens.

På Vesterlund er der tilknyttet aktivitetscenter.

Sygeplejerskerne og hjemmehjælpsgrupperne kører ud fra Havgården i Løkken og fra Vesterlund i Hjørring.

Administrationen befinder sig på:

Vesterlund

Nordens Alle 21 - 25

9800 Hjørring

Tlf. 72335430
4.0 Køkkenområdet

Køkkenområdet i Hjørring Kommune består af 2 centrale køkkener beliggende henholdsvis i Hirtshals og i Hjørring. 
Centralkøkkenerne leverer mad til de brugere, som ikke selv kan klare at lave maden. 

Brugeren skal visiteres til madordningen og kan vælge mellem at få leveret køle/vakuum mad til en uge ad gangen, eller få leveret varm mad dagligt eller som minimum 4 gange ugentligt.

Den kolde mad produceres i centralkøkkenet i Hirtshals. Den varme mad produceres i centralkøkkenet i Hjørring. 
Centralkøkkenernes adresser er:

Hjørring:
MP Koefoedsvej 1

9800 Hjørring


Tlf. 7233 5800
Hirtshals:
Østergade 30

9850 Hirtshals

Tlf. 7233 5820

5.0 Myndighedsfunktionen

Myndighedsfunktions arbejdsopgaver er at visitere til hjemmehjælp, madudbringning, hjemmesygepleje, visitering til boliger til ældre og handicappede, særlige aktivitetstilbud til brugere med demens og bevilling af plejeorlov til pasning af døende. 
Myndighedsfunktionen indenfor Sundhedsområdet er ansvarlig for bevilling af hjælpemidler, genoptræning, boligændringer og forebyggende hjemmebesøg.
5.1 Visitering til hjemmehjælp.

Visitering til hjemmehjælp foretages af visitatorer fra Myndighedsfunktionen for Ældreområdet. 

Hjørring Kommune ønsker med hjemmehjælpen at støtte og hjælpe brugeren med den daglige husførelse i hjemmet.

Hjemmehjælpen udføres af personale, tilknyttet distrikterne i Hjørring Kommune eller private leverandører. Hjemmehjælpen ydes enten som personlig pleje, praktisk hjælp eller begge dele.

Brugeren har mulighed for at vælge mellem kommunal eller privat leverandør i henhold til Frit valgsordningen
Brugerne visiteres til følgende:

· Personlig pleje

· Praktisk hjælp

· Pleje og ældreboliger

· Midlertidig og fast ophold på plejecentre

· Aktivitetstilbud

· Madservice

· Omsorgstandpleje

· Nødkald

· Hjælpemidler (visiteringen hertil varetages af myndighedsfunktionen indenfor sundhedsområdet)

Den enkelte brugers behov for hjælp kan være meget forskelligt. Behovet vurderes individuelt af en visitator ud fra beskrevne kvalitetsstandarder fastsat af det politiske system i Hjørring Kommune, og ydes ud fra Lov om social service § 83 og § 84 stk. 1.

Hjælpen kan bestå af følgende områder:

· Personlig pleje så som bad og påklædning.

· Praktisk bistand så som hjælp til rengøring, indkøb og tøjvask. 

· Medicinudlevering 

· Ernæring, hjælp til anretning og indtagelse af måltider.

· Mobilisering - rehabilitering

· Omsorg fysisk og psykisk

· Observation

Ovennævnte kvalitetsstandarder findes på kommunens hjemmeside.

I Hjørring Kommune er der ca. 3.000 modtagere af hjemmehjælp. 

5.2 Visitering til madservice

Visitering til madservice foretages af visitatorer fra Myndighedsfunktionen. Der er mulighed for at modtage varmt mad leveret dagligt, eller køle/vacuum mad leveret ugentligt. Der er ligeledes mulighed for at få kostvejledning fra diætist.


5.3 Sygeplejeopgaver
Sygeplejeopgaverne varetages fortrinsvis af sygeplejersker og social og sundhedsassistenter.

De hyppigst forekommende opgaver er eksempelvis:

· Sårbehandling

· Medicinadministation

· Sygepleje til kroniske syge

· Sygepleje til psykiske syge

· Sygepleje til demente

· Øjenbehandling efter operation

· Terminal pleje

· Stomi- og kateterpleje

· Diabetesbehandling

· Misbrugsproblematikker

· Vejledningsopgaver i forhold til brugere og pårørende

· Samarbejde med pårørende

· Sundhedsfremme og forebyggelse

· Planlægge, koordinere og dokumentere sygeplejen

· Undervisning og vejledning til SOSU-elever, sygeplejestuderende og kolleger. 

Visiteringen til sygeplejeydelser sker dels via egen læge, sygeplejersker, sygehus eller visitator fra myndighedsfunktionen.

Der er udarbejdet kvalitetsstandarder for de kliniske hjemmesygeplejeydelser. 

Ydelsernes lovgrundlag er Sundhedsloven § 138 og § 139.

5.4 Visitering til boliger til ældre og handicappede
En visitator fra Myndighedsfunktionen for Ældreområdet udarbejder i samarbejde med ansøgeren en helhedsvurdering. Denne vurdering danner grundlag for at foretage visitation til boliger for ældre. I helhedsvurderingen indgår en vurdering af borgerens egen bolig, boligens indretning samt en borgerprofil, som omhandler borgerens funktionsevne i forhold til, hvordan borgeren klarer den almene daglige livsførelse og borgerens egen vurdering og ønsker.

Hjørring Kommune har 3 typer boliger for ældre:

· Ældreboliger

· Plejeboliger

· Skærmede plejeboliger

5.5 Visitering til særlige aktivitetstilbud til brugere med demens

Der er oprettet aktivitetscentre, hvor brugere med demens kan visiteres til særlige aktivitetstilbud.

Disse aktivitetscentre er i:

Distrikt Nord på Lynggården

Distrikt Øst beliggende i Sindal, Markedsgade 25. 

Distrikt Syd på Bålhøjcentret og Lundgården

Distrikt Vest på Vesterlund.
5.6 Bevilling af plejeorlov til pasning af døende
Distriktslederne i de enkelte distrikter kan bevillige plejeorlov til pårørende, som ønsker at deltage i plejen omkring den døende.

 5.7 Bevilling af hjælpemidler, genoptræning og boligændringer.
Myndighedsfunktionen indenfor sundhedsområdet står for bevilling af hjælpemidler, genoptræning, boligændringer og lignende.

Hjælpemidler er produkter, der er fremstillet med henblik på at afhjælpe en fysisk eller psykisk funktionsnedsættelse. Hjælpemidler kan deles op i flere kategorier:
· Personligt hjælpemiddel - f.eks. kompressionsstrømper, brystprotese, ortopædisk fodtøj 

· Teknisk hjælpemiddel - f.eks. rollator, badebænk, kørestol, nødkaldeanlæg 

· Engangsartikler - f.eks. bleer, stiklagen, urinposer og katetre 

· Boligændringer - f.eks. fjernelse af dørtrin, greb på badeværelset, trappelifte 

· Køb af bil - f.eks. til personer, der i væsentlig grad har problemer med at færdes uden brug af bil.

Hjælpemidler og forbrugsgoder tildeles efter en visitering af en visitator fra sundhedsområdet, hvis brugerens fysiske eller psykiske funktionsevne er varigt nedsat. Visitatoren vurderer om hjælpemidlet i væsentlig grad kan afhjælpe de varige følger af den nedsatte funktionsevne og derved i væsentlig grad kan lette brugerens daglige tilværelse. 
Er der tale om midlertidige hjælpemidler, der er ordineret fra et sygehus som et led i en behandling, vil sygehuset normalt udlevere de nødvendige ting. 
Hjælpemidler bevilges uafhængigt af brugerens indtægt og formue, og er som hovedregel gratis. 
Ved visse hjælpemidler kan der dog være en egen betaling, f.eks. til ortopædiske sko.
Ved hjælp til forbrugsgoder, som for eksempel en opvaskemaskine, vil der som hovedregel være en egenbetaling på 50 % af prisen. Hjælpen ydes til anskaffelse af det bedst egnede og billigste hjælpemiddel. 
Kommunen stiller tekniske hjælpemidler til rådighed. Hjælpemidlet skal afleveres til hjælpemiddelafdelingen, når borgeren ikke længere har brug for det.

5.8 Forebyggende hjemmebesøg

Forebyggende hjemmebesøg tilbydes borgere, der er fyldt 75 år.

De forebyggende hjemmebesøg foretages af personale, der er tilknyttet afdelingen Borgersundhed organiseret under Sundhedsområdet.

Hjørring Kommune ønsker med forebyggende hjemmebesøg at bedre livsbetingelserne og livskvaliteten hos kommunens ældre borgere.

Ved besøget vil der være mulighed for at diskutere netop de emner, som den enkelte pensionist finder væsentlig i hverdagen.

Lov om forebyggende hjemmebesøg blev vedtaget i Folketinget den 20. december 1995 med ikrafttrædelse pr. 1. juli 1996.
6.0 Den faglige stab

Den faglige stab, består af en fag-, en uddannelses- og en udviklingskonsulent.

Fagkonsulenten har til opgave at sikre en koordineret og sammenhængende faglig udvikling og opgaveløsning inden for udvalgte fagspecialer i ældreplejen.

Fagkonsulenten skal sikre et ensartet fagligt fundament med højeste fællesnævner, og har etableret en vejlederstruktur inden for en udvalgt række kliniske fagspecialer. 
Der er derfor i de enkelte distrikter ansat vejledere inden for fagspecialerne.

Disse fagspecialer er:

· Demens

· Forflytning 

· Sårpleje

· Inkontinens

· Palliation

· Diabetes
· Høreomsorg 
De ansvarlige vejledere fungerer som distrikternes tovholdere og specialister inden for det tildelte fagspeciale, og de skal medvirke ved vedligeholdelse af medarbejdernes faglige viden. De ansvarlige vejledere samarbejder på flere niveauer i såvel primær som sekundær sektor, og de formidler deres viden ud til kollegaer, brugere og til elever/studerende.

Uddannelseskonsulenten har ansvaret for koordinering af SOSU - elevuddannelserne og sygeplejeuddannelsen samt sikre en koordineret og sammenhængende faglig uddannelses- og udviklingsforløb for medarbejderne på ældreområdet.

Uddannelseskonsulenten har et tæt samarbejde med uddannelsesinstitutionerne og sikrer løbende evaluering og udvikling af praktikuddannelsen..

Ældreområdet er normeret til årligt at uddanne 84 social og sundhedshjælperelever, 19 kommunalt ansatte og et varierende antal regionalt ansatte social og sundhedsassistentelever og 44 sygeplejestuderende i modul 6.
Derudover er der et variabelt antal grundforløbselever og praktikanter fra andre uddannelsesforløb tilrettelagt af SOSU Nord skolen , EUC Nord, Jobcentret og folkeskolen. 

Udviklingskonsulentens opgaver relaterer sig primært til kvalitets- og organisationsudvikling på ældreområdet. Udviklingskonsulenten har den centrale rolle i udarbejdelse af overordnede mål, værdier og politikker på ældreområdet, og i gennemførelse af udviklingsprojekter og evaluering af praksis.
7.0 Ældreområdets arbejdsopgaver
7.1 Brugerkategorier og hyppigst forekommende sundhedsproblemer

Hovedparten af brugerne er ældre, og arbejdsopgaverne er fortrinsvis relateret til almindelige aldersforandringer, som har indflydelse på brugerens hverdag. 

Der er brugere i alle aldre og med mangeartede plejebehov.

De hyppigst forekommende sundhedsproblemer er brugere med:

· Almen svækkelse pga. alder.

· Diabetes

· Hjerteproblemer

· Kroniske lungelidelser.

· Nyresygdomme og tarmlidelser

· Cancer lidelser

· Psykiske lidelser

· Demens
· Misbrugsproblemer
· Øjensygdomme og øjenoperationer
7.2 Samarbejdsstrukturen 

Social og sundhedshjælperne indgår i et tæt tværfagligt samarbejde omkring brugerne.

De samarbejder internt med:

· Social og sundhedsassistenter

· Sygehjælpere
· Plejehjemsassistenter
· Sygeplejersker

· Distrikts fysio-/ergoterapeuterne

· Visitatorer
· Opsøgende/forebyggende medarbejdere.

· Afdelingslederne

· Planlæggerne

· Pårørende
· Teknisk servicemedarbejdere

· Social og sundhedshjælper- og assistentelever

· Ufaglærte afløsere
7.3 Arbejdsplaner og dokumentation af pleje og omsorgsopgaverne
For at kunne leve op til de juridiske krav, der stilles til dokumentation af den udførte pleje- og omsorgsopgave indenfor ældreområdet, er Ældreområdet overgået til, at alle arbejdsplaner og dokumentationen af den udførte pleje og omsorgsopgave, foretages og gemmes elektronisk på håndholdte computere, såkaldte PDA´er ved hjælp af omsorgssystemet Rambøl Care.

Alle medarbejdere, som har direkte brugerkontakt, er udstyret med PDA`ere eller har adgang til stationære computere. 
Der er uddannet superbrugere til at undervise kollegaerne i brugen af PDA´en og omsorgssystemet. Eleverne deltager i denne undervisning.
8.0 Formål med uddannelsen
Social og sundhedshjælperuddannelsen har til formål at udvikle elevens erhvervsfaglige kompetence.

Den erhvervsfaglige kompetence består af faglige kompetencer og personlige kompetencer.
Kompetence kan defineres som noget man har, fordi man ved noget og gør noget, der lever op til udfordringerne i en given situation.

8.1 De faglige kompetencer
a. udøve arbejdet som social og sundhedshjælper i overensstemmelse med de etiske og lovmæssige regler, der følger ansvaret som fag- og myndighedsperson,

b. i samarbejde med borgeren arbejde sundhedsfremmende og sygdomsforebyggende,

c. observere fysiske, psykiske og sociale forandringer og symptomer på ændret sundhedstilstand samt udføre elementære sygeplejeopgaver hos borgeren med respekt for dennes ressourcer, livsvilkår, livsform og selvbestemmelsesret,

d. omsorgsopgaver og personlig og praktisk hjælp i et respektfuldt og ligeværdigt samarbejde med den enkelte borger ud fra dennes ressourcer, livsvilkår, livsform og selvbestemmelsesret,

e. i et tværfagligt samarbejde arbejde støttende, vejledende og aktiverende i forhold til at vurdere, planlægge, udføre og evaluere borgerens ønsker, dagligdag og deltagelse i aktiviteter, så borgerens livsudfoldelse og livskvalitet understøttes og styrkes,

f. arbejde konfliktdæmpende og voldsforebyggende samt vise forståelse for forebyggelse af vold er et fælles ansvar for ledelse og medarbejdere på en arbejdspladsen,

g. formidle beslutninger, der er af betydning for borgeren og dennes pårørende samt yde den nødvendige støtte og vejledning på baggrund heraf under hensynstagen til regler om tavshedspligt,

h. alene og i samarbejde med andre, tilrettelægge, udføre, reflektere over og udvikle arbejdet med udgangspunkt i det psykiske og fysiske arbejdsmiljø i forhold til gældende regler og lovgivning på området,

i. anvende it-systemer til informationssøgning, kommunikation, samarbejde, arbejdstilrettelæggelse, faglig formidling og dokumentation af eget arbejde.

8.2 De personlige kompetencer
1. Initiativ, selvstændighed, ansvarlighed og empati for på den baggrund at kunne møde andre mennesker på en etisk og respektfuld måde og kunne se egen andel i udviklingen af mellemmenneskelige relationer.

2. Evnen til at yde omsorg for sig selv og andre på en nærværende og professionel måde.

3. Forståelse af kommunikationens betydning for at forstå, indgå i og udvikle en professionel praksis.

4. Evnen til ud fra egne fysiske, psykiske, sociale og kulturelle ressourcer at indgå aktivt i samarbejdsrelationer og opgaveløsning.

5. Indsigt i læreprocesser og egne lærings- og motivationsmæssige styrker og udviklingspotentialer.

6. Nysgerrighed, kreativitet og åbenhed og dermed lyst til kontinuerligt at lære og til at indgå i forandringsprocesser samt til at håndtere og agere i en social og kulturel mangfoldighed.

7. Færdigheder i at være aktivt søgende, spørgende og kritisk samt evne til at kunne handle hensigtsmæssigt i uforudsete situationer.

8. Evnen til at anvende evaluering og selvevaluering som et redskab i egen lærings- og udviklingsproces.

I vurderingen af personlige kompetencer tages der højde for elevens motivation og vilje til at udvikle disse gennem hele uddannelsen.

Uddannelsen skal bidrage til:

· at eleven udvikler værdier og etik i forhold til at arbejde med mennesker, herunder forståelse og respekt for det enkelte menneske.

· Elevens forståelse for et godt arbejdsmiljø, samt udvikle elevens miljøbevidsthed og evne til selvstændig stillingtagen og deltagelse i et demokratisk samfund.

· At give eleven grundlæggende færdigheder i centrale almene fag og dermed grundlag for, at eleven kan vedligeholde og udvikle sine kompetencer og styrke sin mulighed og interesse for videre uddannelse.
Eleven har opnået sin erhvervsfaglige kompetence indenfor arbejdsområdet, når eleven kan kombinere viden, færdigheder, holdninger og handlinger for således at leve op til de krav der stilles til en færdiguddannet social og sundhedshjælper.
Praktikken giver eleven mulighed for at tilegne sig de erhvervsfaglige kompetencer i et fagligt funderet praksisfællesskab gennem udførelse af og refleksion over daglige arbejdsopgaver indenfor følgende overordnede kompetenceområder:

1. Praktisk og personlig hjælp.

2. Omsorgs- og sygeplejeopgaver.

3. Sundhedsfremmende og forebyggende aktiviteter.

4. Koordination, vejledning og undervisning.

Aktivitet og rehabilitering
9.0 Praktikstedets pædagogiske overvejelser
9.1 Praktikstedets syn på læring 
Praktikstedets syn på læring lægger sig op af skolens syn på læring formuleret i den lokale undervisningsplan, nemlig at:

· Læring er en personlig og individuel proces.

· Læring udvikles af og i sociale sammenhænge.

· Læring er en aktiv, selvvalgt og selvtilrettelagt proces. 

Vi betragter læring som en fortløbende og dynamisk proces, der foregår i mødet mellem, den der lærer, det der læres, og vejlederen eller brugeren eller andre aktører, der indgår i samspillet.

          Bruger
                             
    


          læring

         Elev

                 vejleder

I læringsprocessen tilstræbes det, at der er vekselvirkning mellem kendte opgaver og udfordringer i nye opgaver. 
Læringsprocessen tager udgangspunkt i problembaseret læring koblet sammen med læringsstile.
9.2 Problembaseret læring

Med SOSU Nord og praktikstedets syn på læring, vil praktikken benytte læringsmetoder, som udvikler elevens færdigheder i:

· Samarbejde

· Analyse

· Problemløsning

· Refleksion 

Undervisningen/vejledningen i praktikken vil tage udgangspunkt i principperne om problembaseret læring (PBL)

Dette betyder, at

· uddannelsens faglige indhold primært tilegnes gennem arbejdet med tværfaglige problemstillinger, eller problemsituationer i praksis,

· elevens egne spørgsmål og problemstillinger bliver grundlaget for læring,

· elevens tidligere kundskaber og erfaringer inddrages aktivt,

· undervisningen baseres i stor udstrækning på undervisning og vejledning ude i praksis.
9.3 Læringsstile

Vejlederne vil i vejledningen forsøge at tage udgangspunkt i den enkelte elevs læringsstile. 
Definitionen på læringsstil er:

· den måde, hvorpå hvert enkelt individ koncentrerer sig om, tilegner sig,

behandler, husker og anvender noget, der er nyt og svært.
9.4 Læringsmiljøet
Vejlederne og eleven er alle ansvarlige for, at læringsmiljøet er åbent, positivt og motiverende.

Vi ønsker at give eleven en oplevelse af at høre til og betyde noget på praktikstedet.
Forholdet mellem eleven og vejlederne ønskes oplevet som ligeværdigt, dog er vi bevidste om, der kan opleves en magtfaktor i forholdet, da det er vejlederne, som udarbejder midtvejsevaluering og standpunktsbedømmelsen/praktikerklæringen.  
Vi forventer at eleven:

· tager medansvar for egen læring

· udviser engagement, og arbejdsglæde

· er opsøgende, er undrende og arbejder målrettet med refleksion

· har kendskab til eget ansvars og kompetenceområde

· fagligt kan gøre rede for egne handlinger

· kan kombinere teori med praksis

· siger fra, hvis der stilles krav og forventninger som ikke magtes.

· deltager aktivt og er medbestemmende i læreprocessen
· gør brug af logbogen

· har ajourført sin uddannelsesbog
Vi tilbyder:

· motiverede og engagerede vejledere, som er bevidste om deres opgave som faglige rollemodeller og deres medansvar for elevens uddannelse

· fagligt kompetent vejledning under hensynstagen til den enkelte elevs stærke og mindre stærke sider.

· spændende og udfordrende arbejdsopgaver

· udviklende studiemiljø, hvor der forsøges via praktikplanlægning at skabe rum og tid for elevens og vejlederens refleksioner over observationer og oplevelser.
9.5 Læringsprocessen

Læringsprocessen tager udgangspunkt i elevens teoretiske viden, praktiske erfaring og dennes forudsætninger for at tilegne sig disse.

Læringen foregår i praksis og består af:

· her og nu undervisning (sidemandsoplæring)

· planlagt undervisning

· refleksion over praksis ved hjælp af logbogen
· før-, under- og eftervejledning

Vi forsøger at medvirke ved læringssituationer, hvor eleven får anledning til at reflektere over egen praksis.

Læringen tager udgangspunkt i kompetencemålene. 

Som hjælp til at nå kompetencemålene, har vi udarbejdet forslag til midler/metoder til at nå målene.
9.6 Studiemetoder
Vi forventer, at eleven anvender sin uddannelsesbog, den personlige uddannelsesplan og logbogen i praktikperioden.

Der afholdes som udgangspunkt ugentlige uddannelsessamtaler, hvor det forventes, at eleven er medansvarlig for indholdet i samtalerne. 
Vi forventer ligeledes, at eleven udarbejder skriftligt materiale til forventningssamtalen, til midtvejsevalueringen og til evaluering af praktikperioden.
9.6.1 Uddannelsesbogen
Vi vil i praktikperioden gøre brug af indholdet i uddannelsesbogen som styringsredskab til

· forventningssamtalen

· midtvejsevalueringen

· standpunktsbedømmelsen/praktikerklæringen
· og som grundlag for de ugentlige uddannelsessamtaler

Uddannelsesbogen sikrer, at eleven og vejlederne har overblik over uddannelsesforløbet, og fungerer som et samarbejdsredskab mellem eleven og vejlederne.

Vi forventer at uddannelsesbogen er ajourført, og indeholder den personlige uddannelsesplan og anden dokumentation, som er relevant for uddannelsesforløbet.

9.6.2 Logbog

Logbogen er elevens eget redskab til at træne den skriftlige refleksion over praksis. 

Vi forventer at eleven aktivt bruger logbogen, og inddrager denne i uddannelsessamtalerne.
Der gives mulighed for at notere i logbogen i arbejdstiden, såfremt arbejdet tillader det.
10.0 Praktikstedets plan for tilrettelæggelse og gennemførelse af praktikperioden
10.1 Vejlederstruktur

For at sikre en ensartet og kompetent vejledning indenfor uddannelsesområdet, har Hjørring Kommune etableret en overordnet vejlederstruktur.

Uddannelseskonsulenten er bindeledet mellem skolerne og praksis.

Der er i hvert af de enkelte distrikter en uddannelsesansvarlig afdelingsleder, som varetager organiseringen og ledelsen af vejlederne og eleverne.
Der er ligeledes i de enkelte distrikter ansat personale med funktionen som daglig eller ansvarlig vejleder.

Vejlederne har som minimum samme uddannelse, som eleven er i gang med.

Alle vejledere har gennemgået en praktikvejlederuddannelse på minimum 10 dage. 
Kvalifikationerne ajourføres og videreudvikles via faste udviklingsmøder i distrikterne med deltagelse af uddannelsesansvarlig afdelingsleder og uddannelseskonsulenten.
Ligeledes deltager vejlederne i de 2 årlige fyraftensmøder på SOSU Nord og holder sig ajourført via skolens praktikforum.
Relevant information vedrørende uddannelsen sikres via referater fra møder mellem uddannelsesansvarlige afdelingsledere og uddannelseskonsulenten.

Den enkelte elev tilknyttes en fast daglig og en fast ansvarlig vejleder i praktikperioden. Efter behov kan den uddannelsesansvarlige afdelingsleder og uddannelseskonsulenten inddrages i vejledningen.

Der er et tæt samarbejde mellem SOSU Nord og praksis.
10.2 Praktiktilrettelæggelsen

Senest 4 uger før praktikperiodens begyndelse modtager eleven et velkomstbrev med følgende information:

· praktiksted
· mødested
· mødetidspunkt
· arbejdsplan for de første 4 uger
· hvem der skal kontaktes ved sygdom

· navnene på:

·  den uddannelsesansvarlige afdelingsleder
·  den ansvarlige vejleder
·  den daglige vejleder.
Praktikperioderne tilrettelægges fortrinsvis med 1. praktikperiode på et plejecenter og 2. praktikperiode i hjemmeplejen. 
10.3 Introduktion

Der tilrettelægges en introduktionsperiode af ca. 14 dages varighed i praktik 1 og ca. 1 uge i praktik 2, her følger eleven fortrinsvis den daglige vejleder eller andet faglært personale. 
Der gives en introduktion til arbejdsområdet, eleven møder de brugere, som eleven skal arbejde hos.

Introduktionsperiodens varighed afhænger af den enkeltes elevs forudsætninger og tilrettelægges ud fra elevens kompetencer. Inden for denne periode afholdes forventningssamtale.
10.4 Forventningssamtale

Forventningssamtalen afholdes i løbet af de første 14 dage af praktikperioden med deltagelse af den daglige vejleder, den ansvarlige vejleder og eleven.

Vi forventer, at eleven har udarbejdet et skriftligt oplæg til forventningssamtalen med udgangspunkt i skemaet bilag 2. 

Forventningssamtalen tager udgangspunkt i elevens uddannelsesbog, den personlige uddannelsesplan og Hjørring Kommunes uddannelsesplan med fokus på de pædagogiske overvejelser om, hvad eleven kan lære her og hvordan. Praktikperioden tilrettelægges ud fra elevens erhvervsfaglige kompetencer, uddannelsens mål og de muligheder der er på praktikstedet. 

10.5 Ugentlige uddannelsessamtaler

Der afholdes som udgangspunkt ugentlige uddannelsessamtaler. Disse planlægges og indgår i uddannelsesbogen. 

Udannelsessamtalerne kan tage udgangspunkt i skemaet bilag 5.

Uddannelsessamtalerne tager udgangspunkt i refleksionerne i logbogen.

Den ansvarlige vejleder kan deltage i uddannelsessamtalerne efter behov.

10.6 Midtvejsevaluering

Midtvejsevalueringen afholdes omkring den 8. uge af praktikperioden med deltagelse af den daglige vejleder, den ansvarlige vejleder og eleven.

Til midtvejsevalueringen har eleven og vejlederne hver især udarbejdet et skriftligt oplæg med udgangspunkt i: 

· elevens personlige og faglige mål samt uddannelsens og praktikkens mål

· Hvor langt er eleven kommet med målene for praktikperioden? 

Til midtvejsevalueringen støttes eleven via refleksion til: 

· at forholde sig til sin uddannelsesplan

· at forholde sig til sin egen læreproces

· at se nye udviklingsmuligheder

· at revidere de personlige uddannelses mål

Eleven og vejlederne planlægger og justerer i fællesskab den videre praktikperiode.
Midtvejsevalueringen kan tage udgangspunkt i skemaet bilag 3.

10.7 Slutevaluering - praktikerklæring
Slutevaluering afholdes indenfor de sidste 14 dage af praktikperioderne med deltagelse af den daglige vejleder, den ansvarlige vejleder og eleven.
Slutevalueringen udarbejdes skriftligt på skemaet praktikerklæring, som ligger på SOSU Nord skolens hjemmeside under: - praktikforum – blanketter.
Skolen skal have skemaet i hænde senest den sidste fredag i praktikperioden.
Praktikerklæringen er efter praktik 1 vejledende. Eleven evalueres ud fra sine personlige og faglige mål, uddannelsens mål og praktikstedets mål.

Praktikerklæringen støttes eleven via refleksion til 

· at forholde sig til sin uddannelsesplan

· at forholde sig til sin egen læreproces

· at se nye udviklingsmuligheder

· at sætte mål for den næste skole- og praktikperiode.
I praktikerklæringen efter praktik 2 fremgår det, om eleven har bestået sine praktikforløb.

Til beskrivelse af elevens niveau kan der tages udgangspunkt i taksonomien. Se bilag 4.
10.8 Elevens evaluering af praktikperioden
For at vi som uddannelsessted har mulighed for at udvikle vores vejledning, skal eleven lave en skriftlig evaluering af praktikperioden. Evalueringen kan tage udgangspunkt i skemaet bilag 6.
Evalueringsskemaerne tages op i de enkelte distrikter på vejledernes 2 årlige møder. 

10.9 Studiepraktikundervisning
I praktikforløbet er der tilrettelagt fælles studiepraktikundervisning. Undervisningsprogrammet udleveres af vejlederne.

Undervisningen omfatter bl.a.

· Arbejds- og forflytningsundervisning
· Leve/Bo konceptet

· Demens 

· Visitation

· Brug af PDA 
· Inkontinens

· Diabetes

· Undervisning omkring hygiejne, forebyggelse af sår og småsår
10.10 Deltagelse i vagter
Elever må deltage i weekendvagter i praktik 1 hver 4. weekend og i praktik 2 hver 3. weekend. 
De må ligeledes arbejde på helligdage, dog i begrænset omfang, og der skal være mulighed for faglig læring.

Der gives erstatningsfridag, når der arbejdes på en helligdag. 
10.11 Syge/raskmelding
Eleven skal syge- og raskmelde sig til praktikstedet. Raskmeldingen foregår senest dagen før opstart på praktikforløbet igen inden kl. 12.00.

Det fremgår af velkomstbrevet, til hvem eleven syge- og raskmelder sig.
10.12 Fravær
Hjørring Kommune har udarbejdet en syge fraværspolitik som også er gældende for elever ansat i kommunen.

Fraværspolitikkens mål er at sikre, at medarbejdere og ledelse på en aktiv og værdig måde støtter den enkelte medarbejder i en sygdomsperiode eller et sygdomsforløb. Det er herudover sygefraværspolitikken målsætning:
· at understøtte et åbent og tillidsfuldt samarbejde mellem ledere og medarbejdere om sygefravær og arbejdsfastholdelse 

· at afdække arbejdsrelateret fravær samt at søge det forebygget 

· at søge langtidssyge og dermed udstødningstruede medarbejdere med midlertidig eller varig nedsat arbejdsevne omplaceret eller beskæftiget på særlige vilkår 

· at bidrage til øget tryghed og trivsel hos medarbejderne 

· at nedbringe sygefravær til et så lavt niveau som muligt
Samtidig er også skolens retningslinjer for forebyggelse af fravær gældende. Bilag 5 i skolens LUP. 
10.13 Ferie
For at sikre alle elever kan deltage i de tilrettelagte studiepraktikdage, og at vejlederne har mulighed for at tilrettelægge praktikperioden, har vi valgt at fastlægge praktikkens ferieuger. 

Dette kan kun afviges i meget særlige tilfælde og kun efter aftale med afdelingslederen på praktikstedet og den ansvarlige vejleder.
10.14 Tavsheds/oplysningspligt
Arbejdet vil medføre kendskab til private forhold, og det må på det kraftigste indskærpes, at eleven har tavshedspligt. Brugerens forhold må ikke drøftes med andre end det personale, brugeren er tilknyttet. Tavshedspligten omfatter også at egne problemer ikke drøftes med brugeren. 
Overtrædes tavshedspligten kan det medføre omgående bortvisning. Tavshedspligten gælder også efter praktikkens ophør.

Hvis eleven bliver bekendt med forhold i et hjem, hvor brugeren har brug for social bistand, har eleven pligt til at henvende sig til nærmeste leder og orientere om situationen.

10.15 Omgangsform

Elevens personlige fremtræden samt faglige viden er vigtige elementer i samarbejdet med brugeren og kollegaerne.

Det er af stor betydning i den nære relation, at eleven udviser respekt, venlighed og hjælpsomhed.

Eleven skal være bevidst om, at vedkommende er gæst i brugerens hjem. Det er vigtigt, at respektere brugerens kulturelle baggrund, livsanskuelse, ønsker og behov.

Eleven skal huske at præsentere sig ved besøg i et nyt hjem og spørge om brugeren ønsker at være De’s eller du’ s, og om der bruges for - eller efternavn.

Der må ikke modtages gaver af væsentlig størrelse fra brugeren, ved tvivl spørg afdelingslederen på praktikstedet.
Eleven har retten til at sige fra, hvis det opleves, at personlige grænser overskrides. 

I samarbejdet med kollegerne er det vigtigt at indgå i et ligeværdigt samarbejde med respekt for hinanden. 

10.16 Uniformsetikette
Eleven skal bruge de udleverede uniformer og den må kun bruges i arbejdstiden.
Eleven skal bruge fodtøj, der af sikkerhedsmæssige grunde er egnet til arbejdsbrug.

Brug af kosmetik og parfume afpasses efter arbejdssituationen. Der skal tages hensyn til allergikere.

Der må ikke bruges neglelak og påsatte kunstige negle, da dette kan have indvirkning på udbredelse/spredning af resistente bakterier.

Langt hår skal samles eller sættes op.

Ved brug af tørklæde skal ansigtet være synligt. Tørklædet skal skiftes dagligt.

Eleven må ikke bære ure og smykker bortset fra tætsiddende ørenringe på arbejdet.

Eleven får udleveret ID kort som skal bæres i arbejdstiden. Kortet skal afleveres ved praktik 2 ophør.
10.17 Mobiltelefon

Privat mobiltelefon skal være slukket i arbejdstiden.

I praktik 1 på plejecentrene kan telefonnummeret til plejecentret opgives til familie, daginstitutioner og andre.

I praktik 2 opgives PDA nummeret.

Der kan ved særlige omstændigheder laves aftale om tændt privat mobiltelefon. Dette gøres i samarbejde med vejlederne.

11.0 Mål
11.1 Mål for praktikperioderne
Målene for praktik 1 og 2 er de samme. Der er dog en niveauforskel i de krav, der stilles til eleven i henholdsvis praktik1 og i praktik 2.

11.1.1 Niveau for målene i 1. praktikperiode
I praktik 1 begynder eleven at arbejde med de samlede mål for praktikuddannelsen.

Eleven forventes at nå målene på begynderniveau og arbejder videre med at nå målene på rutineret niveau.

Begynderniveau: Eleven kan udføre en opgave og udføre en aktivitet i en kendt situation eller under vejledning i en ukendt situation. Der lægges vægt på elevens lyst til at sætte sig ind i uddannelsens fundamentale kundskabs- og færdighedsområder og til at udvikle ansvarlighed og grundlag for fortsat læring.

På dette niveau grundlægges elevens selvstændighed i opgaveløsning.

Rutineret niveau: Eleven kan planlægge og gennemføre en opgave eller aktivitet eller løse et problem i en rutineret eller kendt situation alene og i samarbejde med andre.

På dette niveau lægges vægt på, at eleven udvikler evnen til selvstændigt at sætte sig ind i mere komplicerede problemstillinger og til, at eleven kan kommunikere med andre om løsningen heraf. Yderligere lægges vægt på elevens fleksibilitet og omstillingsevne.
Ved afslutningen af praktik 1 afgiver praktikstedet en vejledende praktikerklæring. Heri beskrives niveauet for, hvor langt eleven er nået med de samlede mål for praktikuddannelsen.

11.1.2 Niveau for målene i 2. praktikperiode

I Praktik 2 forventes det at eleven arbejder videre med det rutinerede niveau og når de samlede mål på avanceret niveau.

Avanceret niveau: Eleven kan vurdere et problem, kan planlægge, løse og gennemføre en opgave eller aktivitet, kan løse et problem også i ikke-rutine situationer alene eller i samarbejde med andre under hensynstagen til opgavens art.

På dette niveau lægges der vægt på udvikling af evnen til at tage selvstændigt ansvar og vise initiativ til selv at formulere og løse faglige opgaver og problemer.

Yderligere lægges vægt på kvalitetssans og kreativitet.

Ved afslutning af praktik 2 afgiver praktikstedet en standpunktsbedømmelse. Heri beskrives, om eleven har nået de samlede mål for praktikperioden ud fra det avancerede niveau.
11.2 Mål for praktikperioderne med midler, metoder.
For at anskueliggøre hvordan målene kan nås i praktikperioderne, er der udarbejdet eksempler på midler/metoder. Dog er vi bevidste om at målene for praktikperioderne kan nås ved hjælp af andre metoder og med andre midler.

	Mål for praktik

	Midler, metoder

	a. i samarbejde med borgeren arbejde støttende, vejledende og igangsættende i forhold til borgerens dagligdag og deltagelse i aktiviteter, så borgerens livsudfoldelse og livskvalitet understøttes og styrkes,
	Eleven skal i samarbejdet med brugeren og vejlederen anvende sin teoretiske viden i forhold til praksis og således vise, at der er opnået færdigheder i at samarbejde med brugeren for således at involvere brugeren.

Eksempelvis:

· i de daglige gøremål i hjemmet under hensynstagen til brugerens formåen.
· Vejlede til brug af dagcenter

	b. observere fysiske, psykiske og sociale forandringer og symptomer på ændret sundhedstilstand hos borgeren samt vurdere, planlægge, gennemføre og evaluere elementære sygeplejeopgaver med udgangspunkt i den enkelte borgers ressourcer og selvbestemmelsesret
	Eleven skal i samarbejdet med brugeren og vejlederen anvende sin teoretiske viden i forhold til praksis og således vise, at der er opnået færdigheder i at observere ændret sundhedstilstand, vurdere dette og planlægge, gennemføre og evaluere elementære sygehandlinger.

Eksempelvis kan eleven tage udgangspunkt i:

Det fysiske:

· huden

· mobilitet

· udskillelse

· kost

Det psykiske:

· Ændring af adfærd

· Hukommelse

Det sociale:

· Kontakt til familie

· Netværk

Ændret sundhedstilstand:

· Vægttab/øgning

Nedsat mobilitet

	c. vurdere, planlægge, udføre og evaluere omsorgsopgaver og personlig og praktisk hjælp ud fra hensigtsmæssige miljøvalg og med respekt for borgerens ressourcer og i den sammenhæng forholde sig til kommunens kvalitetsstandarder,
	Eleven skal i samarbejdet med brugeren og vejlederen anvende sin teoretiske viden i forhold til praksis og således ved hjælp af refleksion opnå færdigheder i at kunne vurdere, planlægge, udføre og evaluere den praktiske bistand, brugeren har brug for ud fra den visiterede ydelse fastsat af Hjørring Kommunes beskrevne kvalitetsstandarder. Og ud fra miljø hensyn.

Det vil sige at hjælpen ydes med udgangspunkt i:
· Visitationen
· Hjørring Kommunes kvalitetsstandarder

· APV (arbejdspladsvurderingen) 

· Arbejds- og forflytningspolitikken

· Miljøgodkendte rengøringsartikler 

	d. formidle informationer om såvel kommunale som private servicetilbud samt vejlede den enkelte borger om tilbud i nærmiljøet ud fra borgerens muligheder, ønsker og behov,
	Eleven skal i samarbejde med brugeren og vejlederen anvende sin teoretiske viden i forhold til praksis med udgangspunkt i formidling.

Eleven skal opnå færdigheder i at kunne vejlede borgeren i Hjørring Kommunes servicetilbud og private servicetilbud, ud fra kendskab til brugerens ønsker, behov og muligheder.

Eksempelvis:

· dagcentertilbud

· ADL træning

· madservice

· besøgstjeneste

· frit valgs ordning
· Kørselsordning

· fodbehandling

	e. arbejde ud fra lokale institutioners værdigrundlag og voldspolitik samt forholde sig til disses betydning for eget uddannelsesforløb og social og sundhedshjælperens rolle og arbejdsområde,
	Eleven skal i samarbejde med vejlederen få indsigt i og forståelse for Hjørring Kommunes og praktikstedets lokale værdigrundlag og voldspolitik. 

Og forholde sig til værdigrundlagets betydning for medarbejdernes daglige arbejde og på elevens uddannelsesforløb.

Dette kan opnås ved eksempelvis at medinddrage:
· MED aftalen

· arbejdsstedernes lokale værdigrundlag
· Hjørring Kommunes voldspolitik.

	f. arbejde med redskaber til elektronisk kommunikation, der anvendes lokalt, med henblik på kommunikation, formidling og videns søgning og udvikler færdigheder i at forholde sig kritisk til informationerne,
	Eleven skal i samarbejdet med brugeren og vejlederen anvende sin teoretiske viden i forhold til praksis i arbejdet med de elektroniske kommunikationsredskaber, der bruges på praktikstedet, således der opnås kendskab til og erfaring med: 

· kaldeanlæg på plejecentrene/hjemmeplejen

· PDA (håndholdte computere)

· IT på plejecentrene
Ligeledes at gøre brug af videns søgning evt. via IT, og forholde sig kritisk til den viden der er fundet. 

	g. kommunikere og dokumentere faglige overvejelser og begrundelser til borgere, pårørende, kollegaer og andre samarbejdspartnere samt indgå i tværfagligt samarbejde,
	Eleven skal i samarbejdet med brugeren, vejlederen og andre samarbejdspartnere anvende sin teoretiske viden i forhold til praksis vedrørende kommunikation og dokumentation, for således at kunne formidle faglige overvejelser med faglige begrundelser til brugere, pårørende, kollegaer og samarbejdspartnere

Eksempelvis

· skriftligt dokumentere udført plejeopgaver i Rambøl Care

· mundtligt formidle observationer til andre kollegaer og samarbejdspartnere

	h. alene og i samarbejde med andre tilrettelægge, udføre og reflektere over arbejdet med udgangspunkt i det psykiske og fysiske arbejdsmiljø, herunder med særligt henblik på forebyggelse af vold på arbejdspladsen og
	Eleven skal i samarbejdet med brugeren og vejlederen anvende sin teoretiske viden i forhold til det daglige arbejde omkring det fysiske og psykiske arbejdsmiljø og forebyggelse af vold på arbejdspladsen.

Eleven skal have kendskab til og kan arbejde ud fra eksempelvis:

· Arbejdspladsvurdering (APV)
· MED aftalen

· Arbejds- og forflytningsteknikker

· Hjørring Kommunes voldspolitik



	i. vurdere og anvende hensigtsmæssige arbejdsbevægelser, personforflytninger og hjælpemidler i forhold til den enkelte borger og i forhold til regler og lovgivning på området.
	Eleven skal i samarbejdet med brugeren og vejlederen anvende sin teoretiske viden i forhold til praksis omkring hensigtsmæssige arbejds- og personforflytningsstillinger eksempelvis

· Hjørring Kommunes forflytningspolitik

· Kendskab til arbejds- og forflytningsvejledere på praktikstedet

· APV

· Hjælpemidler


Materialet skal revideres igen senest forår 2011.
Foråret 2009.
Bilag 4
Taksonomi:  




	
	Viden

(kognitive mål)
	Færdigheder 

(Færdighedsmål)
	Holdning

(Holdningsmål)

	Begynder
	Kendskab til

Hjælpeord: faktaviden,     genkende, beskrive, gengive, 
	Løse opgaver i kendt situation eller i mere komplicerede situationer under vejledning

Hjælpeord: vejledes, indstillet på, kopierer, anvender, bliver klar over, kan ikke proritere
	Reagere på

Forholde sig til

Hjælpeord: deltager, interesseret, lytter, udviser forståelse,

	Rutineret
	Viden om

Hjælpeord: vælger, overfører, redegør, generaliserer, sammenligner
	Kan planlægge og gennemføre eller løse et problem i rutine- og/eller kendte situationer og omgivelser alene og i samarbejde med andre

Hjælpeord: overblik, afprøver, rutinepræget, en vis sikkerhed, en vis selvstændighed, overskuer eget arbejde 
	Reflektere over

Hjælpeord: argumenterer, påtager sig, bevidst om, konsekvent, vælger, samarbejder

	Avanceret
	Indsigt i

Hjælpeord: planlægger, kombinerer, kritiserer, overskuer, diskuterer, fremstiller
	Kan vurdere et problem, kan planlægge, løse og gennemføre en opgave eller løse et problem også i ikke-rutinerede situationer – alene og/eller i samarbejde med andre under hensyntagen til opgavens art.

Hjælpeord: udfører selvstændig, udfører sikkert, udfører kreativt, ser nuancer, prioriterer mellem opgaver, overskuer større sammenhænge udover eget arbejde
	Arbejde bevidst med

Udvikle

Hjælpeord: tager ansvar, har en grundholdning, beslutter, ændrer strategier, tager ansvar, kritisk reflekterende

Bilag 6

Evaluering af praktikperioden

Formål med evalueringen.

· At eleven får konkretiseret positive eller negative forhold, der har haft betydning for praktikperioden

· At eleven opøves i at se sammenhæng mellem teori og praktik.

· At eleven opøves i at se egen indsats i forhold til praktikstedets uddannelsestilbud.
	Navn:

	Hold nr.

	Dato:

	Til stede:




Forslag til områder der kan indgå i dine overvejelser i forbindelse med evaluering af praktikperioden.

	1. Hvordan oplevede du at komme på dette praktiksted?



	2. Var introduktionen til praktikstedet fyldestgørende? Hvad var godt? Hvad har du manglet?



	3. Hvad har praktikstedet betydet for dig?

Uddannelsesmæssigt?

Menneskeligt?



	4. Har du haft mulighed for at udføre opgaver af stigende sværhedsgrad med henblik på at nå målene? 



	5. Hvordan har dit samarbejde været med dine vejledere og det øvrige personale?



	6. Har du haft mulighed for at bruge din teori i praksis?



	7. Har du overblik over dit ansvars og kompetenceområde?



	8. Har vi været realistiske i kravene til dig vidensmæssigt/færdighedsmæssigt/holdningsmæssigt i forhold til det uddannelsesniveau, du befinder dig på?



	9. Kan det, du har lært omsættes og bruges i din videre uddannelse?



	10. Har du forslag til ændringer i forhold til din egen indsats og til praktikstedet?


	11. Andet som du synes, vi skal vide?

